IMG-20211025-WA0004 - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Sarel on October 26, 2021 at 11:17am
Pine October 27, 2021 at 8:39pm
Baie mooi foto Sarel. Met n paar verstelling soos reeds aanbeveel sal jou foto nog meer verbeter.
Johan Ayres October 27, 2021 at 6:46pm
'n Baie mooi foto Sarel. Hennie het reeds volledig kommentaar gelewer. Die wit kuiken teen die donkerder agtergrond is maar uit die staanspoor moeilik om suksesvol af te neem, maar jy het goed gedoen.
Hennie Cronjé October 26, 2021 at 2:35pm
Ek het nou net met jou oor eenvoud gepraat in jou ander foto en hier het jy dit! Saam met eenvoud is hier kontras - die ligte kuiken teen die donkerder agtergrond. Saam maak hierdie twee indruk en daarom is dit 'n pragtige en suksesvolle foto. Klein goedjies soos kuikens, baba's, ens, wek ook altyd emosie wat 'n goeie ding is. Net een dingetjie kan jy op verbeter. Dit is die beligting. Aan die helder kant van die kuiken is dit bietjie oorbelig met verlies aan detail. Dis omrede daar aan die ligte kant piksels van die sensor "afgeval" het en gevolglik kon die sensor nie daardie data benut nie. Die resultaat is wit sonder detail daarin. Wanneer mens 'n foto geneem het, roep die histogram van die foto op wanneer jy weer daarna kyk. Die grafiek van die histogram moet voor die regter onderste hoekie eindig. As dit stomp daarteen eindig, het daar piksels verder na regs "afgeval". Dan moet jy die foto oor neem en die beligting bietjie donkerder maak. Dierselfde kan natuurlik by die linksr onderste hoekie gebeur. Dit geld vir die donker kleure, maar hierdie kant is dit nie so belangrik as piksels "afval" nie. Omdat mens gewoond is om nie detail in donker te sien nie, pla dit nie juis as daar wel verlies aan detail in die donker of swart is nie.